હાયર એજ્યુકેશન કાઉન્સિલની રચનામાં બે બોડીના નામો જાહેર કરાયા છે. સૂત્રો કહે છે બન્ને બોડીમાં સરકાર કરતાં પણ એજ્યુકેશન ડિપાર્ટમેન્ટનું વર્ચસ્વ રહે તેવી ‘વ્યવસ્થા’ કરવામાં આવી છે. જે પ્રકારે નિમણૂકો કરવામાં આવી છે તે જોતાં એકપણ વ્યક્તિ સરકાર કોઇ નિર્ણય કરે તો તેનો વિરોધ કરવાની ‘હિંમત’ દાખવી શકે તેમ નથી. આ સ્થિતિમાં પોતાનો વ્યક્તિગત અભિપ્રાય પણ ન આપી શકે તેવી નિમણૂકોના કારણે કાઉન્સિલનું સંપૂર્ણ સરકારી કરણ કરી દેવાયું હોવાનો અભિપ્રાય શિક્ષણવિદોએ વ્યક્ત કર્યો છે.